ସେ ଜଣେ ଭିନ୍ନ ବ୍ୟକ୍ତିତ୍ୱ l ତାଙ୍କର ବେଶଭୂଷାରୁ ସେ ଜଣେ ଭାରତୀୟ ପରି ଜଣା ପଡ଼ନ୍ତି ନାହିଁ l ସେ ଜଣେ ବିଦେଶୀ l ସେ ହେଉଛନ୍ତି ନ୍ୟୁଜିଲାଣ୍ଡର ବାସିନ୍ଦା କାର୍ଲ ରକ l କିନ୍ତୁ ଭାରତ ପ୍ରତି ତାଙ୍କର ଭଲ ପାଇବା ଢେର ବେଶୀ l ଏପରିକି ସେ ଭାରତରୁ ନିଜର ଜୀବନ ସାଥି ବାଛି ବିବାହ କରିଛନ୍ତି l ତାଙ୍କର ପତ୍ନୀ ମନୀଷା ହେଉଛନ୍ତି ହରିୟାଣାର ବାସିନ୍ଦା l ତାଙ୍କର ମନକୁ ଭାରତର ପରମ୍ପରା ଚଳଣୀ ଏତେ ମାତ୍ରାରେ ଛୁଇଁ ଯାଇଛି ଯେ ସେ ସୁଦୂର ନ୍ୟୁଜିଲାଣ୍ଡରୁ ଭାରତକୁ ସବୁଦିନ ପାଇଁ ଚାଲି ଆସିଛନ୍ତି ଏବଂ ନିଷ୍ପତି କରିଛନ୍ତି ଯେ ସେ ଏଠାରେ ନିଜର ସଂସାର ଗଢ଼ିବେ l ସତରେ କେତେ ବିରାଟ ଚିନ୍ତାଧାରା !
କଥା ଏତିକି ନୁହେଁ କାର୍ଲ ଜଣେ ବିଦେଶୀ ହୋଇ ବି ସେ କିଛି ପରିବର୍ତ୍ତନ ଆଣିବାକୁ ଚାହାଁନ୍ତି ଏବଂ ସେଇଥି ପାଇଁ ସେ ସଦା ତତ୍ପର l ଭାରତକୁ କେହି ବିଦେଶୀ ଆସି କେବେ ହତୋତ୍ସାହିତ ନ ହୁଅନ୍ତୁ, ବିଦେଶରେ ଭାରତର ନାଁ ର ସୁନାମ ରହୁ, ଭାରତର ପର୍ଯ୍ୟଟନର ବିକାଶ ଘଟୁ, ବିଦେଶୀ ପର୍ଯ୍ୟଟକ ମାନଙ୍କ ନିମନ୍ତେ ଭାରତ ଗୋଟିଏ ନିରାପଦ ସ୍ଥାନ ଭାବରେ ସୁନାମ ଅର୍ଜନ କରୁ ଏହା ତାଙ୍କର ଲକ୍ଷ୍ୟ l ଆପଣ ଟିକେ ଭାବିଲେ ଏ ସବୁ କଥା ଆମେ ସମସ୍ତେ ଜାଣିଛେ ଆଉ ଆମର ସରକାରୀ ଫାଇଲ ଭିତରେ ରହିଯାଇଛି, କିନ୍ତୁ କାର୍ଯ୍ୟରେ କେତେ ଲାଗିଛି l "ଅତୁଲ୍ୟ ଭାରତ" ସ୍ଲୋଗାନ ଆଜି କେବଳ ଏକ ସ୍ଲୋଗାନରେ ହିଁ ଅଟକି ଯାଇଛି l ଆମେ ଜଣେ ଭାରତୀୟ ଭାବରେ ଏକଥା ଟିକେ ଭିତିରେଇ ଚିନ୍ତା କରିଲେ ମନ କଷ୍ଟ ହୁଏ l ଠିକ ନାଁ !
ସେ ହରିୟାନାର ଏକ ଯାଠ ପରିବାର ରେବିବାହ କରିଛନ୍ତି l ତାଙ୍କର ସହଧର୍ମିଣୀଙ୍କ ନାମ ମନୀଷା l ସେ ହିନ୍ଦୀ ଭାଷା ଜାଣିଛନ୍ତି l ଆପଣ ବି ତାଙ୍କର ହିନ୍ଦୀ ଉପସ୍ଥାପନା ଶୈଳୀରେ ଚକିତ ହୋଇଯିବେ l ଭାରତରେ ବିଦେଶୀ ମାନଙ୍କୁ ପରୋକ୍ଷରେ ଏବଂ ପ୍ରତ୍ୟକ୍ଷ ଭାବରେ ଠକୁଥିବା ବ୍ୟକ୍ତିମାନଙ୍କୁ କାର୍ଲ ନିଜେ ସାମ୍ନା କରିବାକୁ ଆଗେଇ ଆସିଛନ୍ତି l ସେ ନିଜେ ହିନ୍ଦୀରେ କଥା କୁହନ୍ତି ଏବଂ ଇଂରାଜୀରେ ବି କଥାବାର୍ତା କରନ୍ତି l ସାମାଜିକ ଗଣମାଧ୍ୟମରେ ବିଭିନ୍ନ ପୋଷ୍ଟ ମାଧ୍ୟମରେ ସେ ନିଜର ଚିନ୍ତା ଧାରାକୁ ବ୍ୟକ୍ତ କରିବା ନିମନ୍ତେ ଯଥେଷ୍ଟ ଉଦ୍ୟମ କରିଛନ୍ତି l ସତରେ ତାଙ୍କର ଉଦ୍ୟମ ବହୁତ ମହାନ କିନ୍ତୁ ଅନ୍ୟ ପକ୍ଷରେ ଆମେମାନେ ଭାରତୀୟ ହୋଇ ଏ ବିଷୟରେ କେତେ ସଚେତନ ? ?
